paragraph_text: Rođena je u Tokiju u Japanu, kao mlađa kćer engleskog odvjetnika Waltera de Beauvoira de Havillanda i glumice Lilian Auguste Ruse, poznate po svom umjetničkom imenu Lilian Fontaine. Njena obitelj je u srodstvu s obitelji Sir Geoffreya de Havillanda, pionira zrakoplovstva i osnivača kompanije De Havilland Aircraft Co. U ranoj mladosti, radi lošeg zdravlja seli se u Sjedinjene Države, gdje zajedno sa sestrom pohađa poduke dikcije. Kao petnaestogodišnjakinja godina vraća se u Japan gdje s ocem živi još dvije godine.